| **Vólos****Lokalt namn Βόλος** |
| --- |
| Hamnepromenaden i Vólos |
| Geografi |
|  |
| **Stad** | Thessalía |
| **Koordinatar** | 39°22′N 22°56′E﻿Koordinatar: 39°22′N 22°56′E﻿ |
| **Areal** | 387,1 km²

 |
| Administrasjon |
| **Land** | Hellas |
| **Periferi  Periferieining** | Thessalía  Magnisía |
| **Hovudsete** | Vólos (86 046 innb.) |
| Demografi |
| **Folketal** | 144 449 (2011
374,6)
 |

**Vólos** (gresk skrift Βόλος, osmansk tyrkisk *Golos*) er ein by og ein kommune i periferieininga Magnisía i Thessalía i Hellas. Han ligg 326 km nord for Aten og 215 km sør for Thessaloníki. Han er hovudstad i Magnisía.

Vólos ligg inst i Pagastikósbukta ved foten av fjellet Pílio (landet til kentaurane). Vólos er den einaste hamna i Thessalía, det største jordbruksområdet i landet. Han har i dag om lag 85 000 innbyggjarar og er eit viktig industrisenter, medan hamna er ei knutepunkt mellom Europa, Midtausten og Asia. Vólos er den tredje største hamna i Hellas og har mykje trafikk til dei nærliggande øyane i øygruppa Dei nordlege Sporadane, som inkluderer Skiáthos, Skópelos og Alónnisos. I tillegg er det samband til Límnos, Lésvos, Khíos og Skýros.

Vólos er den nyaste av dei greske hamnebyane med mange moderne bygningar som vart reist etter dei katastrofale jordskjelva i 1955. Økonomien er basert på produksjon, handel, tenester og turisme. Her ligg Thessalía universitet, eit av dei viktigaste i landet.

Historie
--------

### Antikken

Den moderne Vólos er bygd i eit område der dei antikke byane Demetrias, Pagasae og Iolkós låg. Demetrias vart grunnlagd av Demetrios Poliorketes, konge av Makedonia Iolkós var heimstaden til helten Jason, som gjekk om bord på skipet Argo i lag med argonautane og segla på leit etter Det gylne skinnet til Kolkhis. Vest for Vólos ligg steinalderbusetnaden Dimini med ruinane av ein akropolis, veggar og to kuppelgraver frå 4000-1200 fvt. Her ligg òg Sesklo med restane av den eldste akropolisen i Hellas (6000 fvt.), i tillegg til grunnmuren av eit palass og herregardar.

### Austromersk tid

I følgje austromerske historikarar var Vólos på 1300-talet kalla Golos. Ein mykje akseptert teori for dette namnet er at Vólos kjem av det mykenske namnet på byen, Iolkós, som er vorte forvrengd gjennom tidene til Golkos, så Golos og til slutt Vólos. Andre hevdar at det kom frå Folos, som i følgje mytologien var ein rik godseigar i området.

### Den moderne Vólos

Vólos er ein relativt ny by som byrja å vekse på midten av 1800-talet. Etter han vart annektert av Hellas frå Det osmanske riket i 1881 hadde han berre 4 900 innbyggjarar, men voks raskt dei neste 40 åra. Kjøpmenn, forretningsmenn, handverkarar og seglarar flytta til Vólos frå dei omliggande områda. I 1920-åra kom det mange flyktningar til Vólos, særleg frå Jonia, men òg frå Pontos, Kappadokia og Aust-Thráki. I 1920 hadde Vólos 30 046 innbyggjarar, men i 1928 hadde talet vokse til 47 892.

Administrativ inndeling
-----------------------

Kart over kommunaleiningane i kommunen Vólos.
██ 1 - Vólos
██ 2 - Néa Ankhíalos
██ 3 - Iolkós
██ 4 - Portariá
██ 5 - Agriá
██ 6 - Artémida
██ 7 - Esonía
██ 8 - Néa Ionía
██ 9 - Makrinítsa

Den tidlegare kommunen Vólos, no kommunaleininga Vólos
Kommunen vart danna i 2011 ved at ein slo saman dei tidlegare kommunane

* Vólos
* Néa Ankhíalos
* Iolkós
* Portariá
* Agriá
* Artémida
* Esonía
* Néa Ionía
* Makrinítsa

Dei ni tidlegare kommunane er no kommunaleiningar.

Ved folketeljinga i 2011 hadde kommunen 144 449 innbyggjarar, medan kommunaleininga Vólos hadde 86 046, som alle budde i tettstaden med same namn.

Byar og tettstader
------------------

Dei største byane og tettstadene i kommunen er:

| Tettstad | Kommunaleining | Folketal 2011 |
| --- | --- | --- |
| Vólos | Vólos | 86 046 |
| Néa Ionía | Néa Ionía | 32 661 |
| Agriá | Agriá | 5 191 |
| Néa Ankhíalos | Néa Ankhíalos | 5 132 |
| Dimíni | Esonía | 2 261 |
| Káto Lekhónia | Artémida | 1 487 |
| Áno Lekhónia | Artémida | 1 068 |
| Anakasiá | Iolkós | 1 012 |
| Sésklo | Esonía | 862 |
| Álli Meriá | Portariá | 770 |
| Melissátika | Néa Ionía | 733 |
| Makrinítsa | Makrinítsa | 694 |
| Portariá | Portariá | 552 |
| Áno Vólos | Iolkós | 539 |
|

Personar
--------

* Jason, antikk helt
* Pelevs, antikk helt
* Giorgio de Khiriko (1888-1978)
* Sofia Vembo, (1910-1978), musikar
* Tzimis Armaos, (døydde i Aten i 1999), verdsmeister i bryting
* Theophilos Xatzimiaxail, målar (1871-1934)
* Vangelis, komponist, fødd 1943
* Phaidon Gizikis (1917-1999), gresk politikar
* Laurentis Makheritsas, komponist og musikar
* Alexandros Myrat
* Paraskevi Tsiamita, idrettsutøvar, verdsmeister 1999 i tresteghopp
* Olga Vasdeki, idrettsutøvar, europameister 1998 i tresteghopp
* Elena Paparizou, musikar, vinnar av Eurovision 2005

Referansar
----------

1. 1 2 3  Folketeljing 2011, revidert
2. ↑  *Νόμος 3852/2010 - ΦΕΚ 87Α/7-6-2010  
Lov 3852/2010: Kallikratis-reforma*, arkivert frå originalen 30. juli 2023, henta 7. september 2023

* *Denne artikkelen bygger på «Volos» frå Wikipedia på engelsk, den 17. september 2007.*

Bakgrunnsstoff
--------------

* Offisiell nettstad (gresk)
* Infovolos Arkivert 2015-08-01 ved Wayback Machine.

| * v
* d
* e
Thessalía |
| --- |
| Periferieininga Tríkala | Kalambáka • Pýli • Tríkala • Farkadóna |
| Periferieininga Kardítsa | Arjithéa • Mouzáki • Límni Plastíra • Kardítsa • Palamás • Sofádes |
| Periferieininga Lárisa | Elassóna • Týrnavos • Témbi • Ajá • Lárisa • Kilelér • Fársala |
| Periferieininga Magnisía | Rígas Feréos • Vólos • Zagorá-Mourési • Sør-Pílio • Almyrós |
| Periferieininga Sporadane | Skiáthos • Skópelos • Alónnisos |


|  |  |
| --- | --- |
| Autoritetsdata | 
* VIAF
* GND
* BNF
* BNF (data)
* NKC
* GeoNames
* MusicBrainz (area)

 |